**TUNTIOPETTAJAN OPAS 2025-2026**

**OPETTAJAN TEHTÄVÄT ENNEN OPETUKSEN ALKAMISTA:**

* perehdy opettajan oppaaseen
* anna tarvittaessa toimistoon henkilö- ja yhteystiedot, sekä opintotodistuskopiot palkan määrittelyä varten (uusi opettaja, tai päivitystä aiemmin opettaneille)
* pyydä tunnukset HelleWi-kurssinhallintaohjelmaan (uusi opettaja)
* tarkista ja allekirjoita työsopimus ja palauttaa se toimistoon
* toimita voimassa oleva verokortti sekä pankkiyhteystiedot riittävän ajoissa toimistoon (uusi opettaja tai päivitystä vaativa)
* uudet opettajat, jotka työskentelevät lasten kanssa (alle 18-v), toimittavat rehtorille rikosrekisteriotteen työsuhteen kestäessä vähintään 3 kk
* tarkista missä tilassa ja missä oman kurssin tunnit pidetään,
* selvitä miten sinne löytää
* selvitä mistä saa avaimen
* varmista, että luokkatilassa on tarvittava välineistö ja laitteiden käyttö onnistuu

**Puulan seutuopiston toimistot ovat avoinna: Joutsa ma-to klo 9.00–15.00 ja Kangasniemi ma-to klo 9.00–13.00**

* Kursseille ilmoittautuminen, osallistumisen peruminen, Kangasniemen ja Toivakan avainasiat puh. 040 743 4811/opistosihteeri
* Kursseille ilmoittautuminen, osallistumisen peruminen, Joutsan avainasiat sekä kurssimaksujen laskutusasiat, opettajien matkalasku- ja palkka-asiat, puh. 040 358 0011/toimistosihteeri
* Opettajien sairauspoissaoloilmoitukset (myös pe klo 9–15), opettajien kurssiehdotukset yms. muut opettajia koskevat asiat, puh. 040 6533 165/rehtori

Puulan seutuopiston päätoimisen henkilökunnan ja opistolautakunnan yhteystiedot, opiston työajat ja kurssimaksut löytyvät myös opinto-ohjelman alkusivuilta sekä netistä. Kaikki opettajia koskevat ohjeet ja **lomakkeet löytyvät osoitteesta** [www.puulanseutuopisto.fi/opettajat](http://www.puulanseutuopisto.fi/opettajat)

**TYÖSOPIMUS JA TYÖEHDOT**

Tuntiopettaja ja opiston rehtori allekirjoittavat työ- tai palvelusopimuksen. Työsopimukseen on merkitty opettajan velvollisuudet, työsuhteen kesto, palkkaus, opintoryhmät, niiden kokoontumisajat ja -paikat sekä tuntimäärät ja sopimusosapuolten allekirjoitukset. Opettaja tarkistaa ja täydentää työsopimuksen tiedot ja ilmoittaa mahdollisista virheistä toimistoon. Palkan määrään vaikuttavista kelpoisuuksista (opettajatutkinnot, aikuiskasvatusarvosanat) on lähetettävä todistuskopiot, jos niitä ei ole jo toimitettu. **Työsopimus allekirjoitetaan sähköisesti, ja se vaatii vahvan tunnistautumisen. Saat linkin sähköpostiin, josta pääset tarkistamaan työsopimuksen ja allekirjoittamaan sen.**

**Täytä henkilötietolomake**, jos olet uusi opettaja tai tietosi ovat muuttuneet (esim. osoite, sähkö- postiosoite, tilinumero). Muistathan ilmoittaa toimistoon välittömästi, jos joku yhteystietosi muuttuu lukuvuoden aikana.

Työehdot määräytyvät OVTES:n mukaan. Tuntiopettaja palkataan antamaan työsopimuksessa mainittua opetusta. Tuntiopettajan velvollisuuteen kuuluu oppitunnin valmistelu, oppitunnin pito, oppituntiin välittömästi liittyvät muut työt sekä osallistuminen työsopimuksen mukaisiin opettajankokouksiin.

OVTES:n mukaan opetustunnin pituus on 45 minuuttia. Jos opettajalla on peräkkäin kaksi opetustuntia (1 h 30 min), ne pidetään yleensä ilman lepotaukoa. Jos peräkkäisiä opetustunteja on kolme, opettaja sopii ryhmän kanssa 15 min tauon pitämisestä ja rytmittämisestä. Jos peräkkäisiä opetustunteja on vähintään kuusi, on pidettävä kaksi 15 min taukoa tai yksi 30 minuutin tauko. KVTES:n mukaisesti lepoaikaa ei lueta työaikaan.

Tuntiopettaja on tarvittaessa tilapäisesti velvollinen tekemään myös muita sellaisia opiston toiminta- ja opetussuunnitelmassa vahvistettuja tehtäviä, jotka kiinteästi liittyvät opiston toimintaan hänen omalla alallaan ja jotka hänen koulutuksensa ja työkokemuksensa perusteella voidaan katsoa hänelle sopiviksi. Muissa tehtävissä kuin opetuksessa työtunnin pituus on 60 min. Muista tehtävistä sovitaan aina rehtorin kanssa etukäteen.

EU:n tietosuoja-asetuksen voimaantulon vuoksi jokaisen Puulan seutuopiston henkilöstöön kuuluvan on ymmärrettävä henkilötietojen käsittelyn periaatteet ja noudatettava tietosuoja-asetusta ja -lakeja sekä työnantajan ohjeita henkilötietojen käsittelystä. Mikäli henkilöllä ei ole aiempaa tietosuojan koulusta, tulee hänen käydä koulutus netissä:

[**https://www.eoppiva.fi/koulutukset/tietosuojan-abc-julkishallinnon-henkilostolle/**](https://www.eoppiva.fi/koulutukset/tietosuojan-abc-julkishallinnon-henkilostolle/)

Kurssitodistus tulee ladata koulutuksen päätyttyä ja toimittaa seutuopiston rehtorille. Mikäli henkilö on aiemmin suorittanut tietosuojakoulutuksen, tulee siitä esittää todistus seutuopiston rehtorille.

**SÄHKÖINEN PÄIVÄKIRJA**

Päiväkirja on asiakirja, joka toimii palkanmaksun perusteena. Päiväkirjalla opettaja osoittaa opistossa tekemänsä työn ja opiskelijoiden läsnäolon. Puulan seutuopistossa on käytössä **sähköinen päiväkirja**, jota täytetään HelleWissä. Täytä sähköinen päiväkirjasi jokaisen kokoontumiskerran jälkeen huolellisesti, kirjaa läsnäolijat ja tunnilla käsitellyt asiat. Mikäli pidät useampaa kurssia, jokaiselle kurssille täytetään oma päiväkirja.

**Sähköistä päiväkirjaa ei tarvitse tulostaa, palauttaa tai allekirjoittaa. Opettajan velvollisuus on pitää päiväkirja ajan tasalla!**

Kurssin opetustuntimäärä on merkitty työsopimukseen ja se näkyy päiväkirjassa. **Mikäli opintoryhmän kokoontumis-ajoissa ja tuntimäärissä tapahtuu muutoksia, on niistä AINA ilmoitettava opiston Joutsan toimistoon. Lisätunneista on neuvoteltava rehtorin kanssa**.

**ILMOTTAUTUMIS- JA PERUMISKÄYTÄNNÖT**

**Kurssin toteutuminen edellyttää, että kurssille on ilmoittautunut vähintään minimimäärä osallistujia 7 päivää ennen kurssin alkamista**. Mikäli minimimäärä ei ylity, toimisto ilmoittaa kurssin perumisesta ilmoittautuneille ja opettajalle. Tarvittaessa rehtori voi perua jo suunnitellun kurssin ilmoittamalla siitä opettajalle vähintään 7 päivää ennen kurssin alkamista. Toimisto ei ilmoita erikseen kurssin alkamisesta oppilaille.

Mikäli ilmoittautuneita on enemmän kuin kerrottu maksimimäärä, viimeiset ilmoittautuneet jäävät varasijalle. Jos tulee peruutuksia, toimisto ilmoittaa varasijoille jääneille uudesta mahdollisuudesta.

**Ryhmässä tulee pääsääntöisesti olla läsnä 7 opiskelijaa taajamissa ja 5 opiskelijaa haja-asutusalueella**. Jos ryhmä pienenee tämän alle (6 krt/työvuodessa tai 3 krt/peräkkäin), opettajan tulee ilmoittaa asiasta viipymättä rehtorille. Kurssi lakkautetaan, ellei rehtori toisin päätä. Lakkautetun kurssin kurssimaksuja ei palauteta, joten jokainen ryhmäläinen on vastuussa kurssin jatkumisesta myös muille ryhmäläisille. **Mikäli opiskelija haluaa lopettaa tai keskeyttää kurssin, siitä on ilmoitettava opistosihteerille, puh. 040 743 4811 (ei opettajalle). Kurssimaksun maksamatta jättäminen ei ole peruutus.**

**Opiskelijoiden tulee huolehtia, että opistolle on annettu sellainen puhelinnumero ja sähköpostiosoite, josta tavoitetaan ja jota luetaan riittävän usein, jotta tieto kurssin tai kokoontumiskerran peruuntumisesta tavoittaa opiskelijan**. Toimisto tiedottaa opiskelijoita opettajan sairaustapauksissa.

**HUONEENTAULU**

Huoneentaulussa käydään läpi peruskäyttäytymissäännöt oppitunnilla. Huoneentaulun voi laittaa opetustilan seinälle ja se on hyvä käydä läpi opetusryhmän kanssa ennen kurssin opetuksen alkua.

**PALKANMAKSU**

Palkka maksetaan kuukausittain opetustunteja seuraavan kuukauden 15. päivä. Päiväkirjan on oltava asianmukaisesti täytettynä viimeistään seuraavan kuun toisena päivänä. Jos päiväkirjaa ei ole ajoissa täytetty HelleWi- järjestelmään, siirtyy palkanmaksu myöhempään ajankohtaan.

Palkkalaskelma lähetetään verkkopankkiisi (valitse CGI). Jos tarvitset esim. palkkatodistuksen työttömyyskassaa varten, ota ensin yhteyttä Puulan seutuopiston toimistosihteeriin, puh. 040 358 0011.

**MATKAKULUT**

Matkakulut korvataan seuraavana palkanmaksupäivänä, **jos asianmukaisesti täytetty ja allekirjoitettu matkalasku** saapuu opiston Joutsan toimistoon edellisen kuukauden loppuun mennessä. Matkakustannusten korvausten maksamisen edellytyksenä on, että esität matkalaskusi viimeistään **kahden kuukauden kuluessa**. Tätä myöhemmin tehtyä matkalaskua työnantajalla ei ole velvollisuutta korvata. Matka tehdään lyhintä reittiä käyttäen.

Matkakustannusten OVTES:n mukainen omavastuuosuus on tuntiopettajille 20 km/suunta. Toistaiseksi seutuopiston tuntiopettajilla omavastuu on 6 km/suunta, joka vähennetään palkkojen valmistelun yhteydessä toimistossa.

Matkustaessasi linja-autolla tai junalla, säilytä kaikki matkaliput ja liitä ne matkalaskusi liitteeksi. Julkisilla kulkuneuvoilla matkustaessasi maksamme matkakulusi ilman omavastuuta. Jos sinulla on kysyttävää matkalaskusta, ota yhteyttä toimistosihteeriin, puh. 040 358 0011.

**TYÖVAPAA JA SIJAISKÄYTÄNNÖT**

Työntekijällä on oikeus saada työvapaata, jos hän on sairaudesta, vammasta tai tapaturmasta johtuvan työkyvyttö-myyden vuoksi estynyt hoitamasta virkaansa/työtään. (KVTES 5.luku, 1 §, 1 mom.) **Ilmoita rehtorille ma-pe klo 9–15 välillä puhelimitse (puh. 040 6533 165), mikäli et voi sairauden vuoksi pitää tuntejasi**.

**Opettajalle palkataan sijainen tai oppitunti korvataan toisena ajankohtana vain, mikäli enemmän kuin kaksi saman kurssin opetuskertaa joudutaan perumaan saman lukuvuoden aikana sairastumisen vuoksi** (ei koske lyhytkursseja eikä taiteen perusopetusta). Tunnin siirrosta toiseen ajankohtaan on edelleen mahdollista sopia opettajan ja oppilaiden kesken, mutta siirrosta on ilmoitettava toimistoon hyvissä ajoin.

**Taiteen perusopetuksessa pyrimme järjestämään aina sijaisen.**

**Vakituiset opettajat**: kolme vuorokautta tai sitä lyhyemmistä poissaoloista ei tarvita lääkärintodistusta, jos syynä on hengitystie- tai suolistoinfektio tai migreeni (työnantajalla tieto lääkärin diagnosoimasta migreenistä). Tällöinkin poissaolosta on ilmoitettava rehtorille ja **lähetettävä kirjallinen sairauspoissaoloilmoitus**. Rehtori voi pyytää esittämään lääkärintodistuksen jo ensimmäisestä sairauspoissaolopäivästä. Pidemmistä sairauslomista rehtorille on **toimitettava aina lääkärintodistus viikon** kuluessa lääkärintodistuksen allekirjoituspäivästä.

**JOUTSAN KUNTA TUKEE TYÖNTEKIJÖIDEN HVINVOINTIA TYÖSUHTEEN AIKANA SEURAAVASTI:**

ePassi Flex 250 e/kokoaikatyöntekijä/vuosi (omavastuu 0 e). ePassi Flex toimii maksuvälineenä esimerkiksi liikunta- ja kulttuuritapahtumiin. (Huom! Ei lounasetu.) Etu suhteutetaan työaikaan (määräaikaisuus ja osa-aikaisuus).

Yksi ilmainen uintikerta viikossa Leivonmäen uimahallissa tai osallistuminen vesijumppaan. Kirjautuminen uimahallin lippuluukulla. Ilmainen kuntosalin käyttö vapaavuorolla Leivonmäen uimahallin kuntosalilla (Leivonmäentie 6) ja kirkonkylän kuntosalilla (Jousitie 54 B).

Joutorannan vuokraus 50 % alennuksella. Kunnan työntekijä voi vuokrata kiinteistön käyttöönsä.

**Lisätietoja näistä eduista:** Liisa Alfthan henkilöstöasiantuntija, tietosuojavastaava puh. 040 358 0002, [liisa.alfthan@joutsa.fi](mailto:liisa.alfthan@joutsa.fi).

**TÄYDENNYSKOULUTUS**

Rehtori arvioi täydennyskoulutustarpeen opettajakohtaisesti talousarvion ja koulutusmäärärahojen sallimissa rajoissa. Täydennyskoulutuksen tulee liittyä kiinteästi opettajan työtehtäviin, niiden kehittämiseen ja seutuopiston tarpeisiin.

Puulan seutuopiston kehittämishankkeisiin liittyviin koulutuksiin osallistuminen on usein maksutonta ja/tai palkallista.

**AVAIMET**

Opetustilan avaimen saat toimistosta tai toimiston ilmoittamasta paikasta, (esim. Kangasniemen kunnantalo tai Toivakkatalo). Avaimet tilataan etukäteen ja ne on ohjelmoitu kunkin opettajan kurssin ajaksi. **Jätä opetustila siistiin kuntoon** tuntisi jälkeen ja tarkista, että opetustilan **ovet ja ikkunat jäävät kiinni ja lukkoon**. Pidä huoli avaimistasi. Ulko-ovet on pidettävä lukittuna opetuksen aikana asiattomien henkilöiden sisäänpääsyn estämiseksi. Mikäli avain ei toimi, ota tarvittaessa yhteyttä päivystävään kiinteistönhoitajaan (Joutsan kunnan päivystävä huoltomies p. 040 740 3354, Toivakan kunnan kiinteistöhoidon päivystys p. 0400 571 039, Kangasniemen kunnan kiinteistötyönjohtajan päivystysnumero p. 040 867 8670).

**HANKINNAT**

Hankinnoissa on käytettävä harkintaa, neuvottele etukäteen vastuuopettajan tai rehtorin kanssa kaikista tarvittavista hankinnoista. Mikäli jokin opetusväline tms. rikkoutuu, ilmoita siitä opetustilan omistajalle ja rehtorille.

Kaikissa opistolle osoitetuissa **laskuissa tulee mainita Joutsan kunta/Puulan seutuopisto ja tilaajan nimi**. Anna tavarantoimittajalle seuraavat Joutsan kunnan verkkolaskutustiedot:

* OVT-tunnus: 003701741089
* Verkkolaskuoperaattorimme: CGI
* Välittäjätunnus (operaattoritunnus): 003703575029

Mikäli verkkolaskujen lähettäminen laskutusjärjestelmästä ei ole mahdollista, voi käyttää toimittajaportaalia esim. internet-osoitteesta: <https://www.laskuhotelli.fi/portaali/> . Tällöin tulee lähettää pyyntö lisätä yritys toimittajaportaalin laskuttajiin sähköpostitse [elina.virtanen@joutsa.fi](mailto:elina.virtanen@joutsa.fi).

Mikäli verkkolaskun lähettäminen ei ole mahdollista, tulee paperilaskut lähettää alla olevalla laskutusosoitteella skannauspalveluumme.

Joutsan kunta  
PL 826  
00074 CGI  
tai sähköpostitse [ostolaskut.fi@cgi.com](mailto:ostolaskut.fi@cgi.com)

**Muihin osoitteisiin lähetettyjä laskuja ei makseta.** Mikäli maksat tavaran itse ja laskutat kuntaa, **etukortteja** (esim. Plussa, PINS, S-etukortti, Finnair) **ei saa käyttää ostojen yhteydessä, koska kustannuksia ei korvata!**

**RYHMIEN ESIINTYMISET JA KONSERTIT**

Ilmoita **aina** tapahtumista rehtorille hyvissä ajoin. Tilaaja maksaa esiintymis- ja matkakustannukset, kun esiintyviltä ryhmiltä pyydetään esiintymisiä. Muussa tapauksessa, ota yhteyttä rehtoriin.

**TIEDOTUS JA MARKKINOINTI**

Halutessaan opettaja voi luoda opiskelijoiden suostumuksella Whatsapp-ryhmän sisäistä tiedottamista varten (esim. opettajan äkillistä sairastumista varten toimiston ollessa suljettuna).

**Hellewi-tietojärjestelmän tekstiviestipalvelua tulee käyttää ainoastaan kiireellisissä ja akuuteissa tilanteissa, koska viestit ovat maksullisia. Oppilaille viestittelyssä suositaan Hellewin sähköpostitoimintoa.**

Opetusohjelman yms. muutoksista, uusista kursseista sekä opiston tilaisuuksista ja tapahtumista ilmoitetaan pääasiassa opiston Facebookissa ja Instagramissa.

Opettajille muutokset/tiedotteet lähetetään pääasiassa sähköpostilla. Lehti-ilmoittelusta päättää rehtori. Otathan yhteyttä opistosihteeriin tai rehtoriin tiedotus- ja mainosasioissa.

**Opettajat voivat ja on suotavaa mainostaa kurssejaan myös itse somessa. Opiston somesivuille voimme laittaa vain rajallisen määrän mainoksia kursseista, mainosasioissa voit olla yhteydessä opistosihteeriin tai rehtoriin.**

**TAPATURMAVAKUUTUKSET**

Opisto ei ole vakuuttanut opiskelijoita eikä opiskelijatöitä, joten pyydä opiskelijoita huolehtimaan omista vakuutuksistaan!

**PELASTUSSUUNNITELMA**

Opiston toiminnassa tukeudutaan koulukiinteistöjen voimassa oleviin pelastussuunnitelmiin. Suunnitelmat ovat nähtävissä virka-aikana koulujen opettajanhuoneissa (kysykää henkilökunnalta tarkempia ohjeita). **Opettajan on tärkeää tarkistaa kiinteistöihin merkittyjen hätäpoistumisteiden, alkusammutusvälineiden sekä ensiapuvälineiden sijainti ja kertoa niistä myös oppilaille.** Onnettomuuden sattuessa opettajan tehtävänä on varmistaa, että ilmoitus tehdään hätäkeskukseen soittamalla **yleiseen hätänumeroon 112.** Vahinko- ja onnettomuustilanteista tulee ilmoittaa myös rehtorille. Alkusammutuksesta, ensiavusta ja ryhmän evakuoinnista on huolehdittava parhaalla mahdollisella tavalla tilanteen mukaisesti.

**TURVALLISUUSOHJEITA**

1. **Yleistä**

Pidä aina matkapuhelin mukanasi tunneilla. Tallenna kännykkääsi seuraavat puhelinnumerot: yleinen hätänumero 112 ja rehtori 040 653 3165. Pidä opetustilan ovi pääsääntöisesti lukittuna. Tutustu opetustilan turvallisuusohjeisiin, poistumisreitteihin ja alkusammutusvälineisiin ja kerro niistä opiskelijoille kurssin ensimmäisellä kerralla ja lisäksi tarpeen vaatiessa.

1. **Tulipalo**

Ohjaa opiskelijat lyhintä tietä ulos. Tule itse ulos viimeisenä. Soita hätänumeroon 112. Arvioi voitko itseäsi vaarantamatta käyttää alkusammutusvälineitä.

1. **Opetustilaan tulee aggressiivinen/päihtynyt henkilö**

Ole rauhallinen. Kerro, että oppitunti on meneillään ja pyydä henkilöä poistumaan. Katso henkilöä päin, mutta älä katso häntä silmiin. Jos henkilö ei poistu, pyydä häntä tulemaan peremmälle tilaan ja pyydä opiskelijoita poistumaan ulos rauhallisesti. Soita harkintasi mukaan hätänumeroon 112. Kerro osoite ja tilanne.

1. **Sairauskohtaus**

Arvioi tilanteen vakavuus. Jos ihminen ei kykene seisomaan omilla jaloillaan, hengitys ei kulje kunnolla tai hän ei kykene puhumaan, soita hätänumeroon 112 lisäohjeita varten.

1. **Muu turvallisuutta vaarantava tilanne**

Ohjaa opiskelijat pois vaarasta ja hälytä apua. Yleinen hätänumero 112. Estä lisävahingot, jos et sillä vaaranna omaa tai muiden turvallisuutta.

1. **Häirintä, kiusaaminen tms.**

On tärkeää, että kaikilla opiskelijoilla ja opettajilla on turvallinen (fyysinen, psyykkinen, sosiaalinen) tunne opiskella ja työskennellä seutuopiston kursseilla. Kaikenlaiselle häirinnälle ja kiusaamiselle on nollatoleranssi. Mikäli havaitset epäasiallista toimintaa, nosta asia esille ja keskustele asianosaisten kanssa. Mikäli joku opiskelija kertoo tulleensa kohdelluksi epäasiallisesti, keskustele asia henkilöiden kesken. Mikäli tilanne toistuu/jatkuu, ota välittömästi yhteyttä rehtoriin. Huoneentaulu!